P r e d k l a d a c i a   s p r á v a

	Na pozvanie predsedu vlády Českej republiky Vladimíra Špidlu v dňoch 20. a 21. mája 2004 uskutočnil oficiálnu návštevu predseda vlády Slovenskej republiky Mikuláš Dzurinda v Českej republike. 

	Oficiálna návšteva M. Dzurindu v ČR sa konala na základe dohody oboch premiérov pravidelne (dvakrát ročne) sa stretávať a upevňovať nadštandardné vzťahy medzi Slovenskou republikou a Českou republikou.

	Obsahom rokovaní bolo predovšetkým zhodnotenie dosiahnutej úrovne bilaterálnych vzťahov medzi SR a ČR, perspektívy ďalšieho rozvoja v podmienkach členstva v EÚ a aktuálne otázky medzinárodnopolitického diania. Predsedovia vlád podpísali politické memorandum vlády SR a vlády ČR v súvislosti so vstupom oboch krajín do EÚ.